6. ΒΑΣΙΛΙΚΟΝ ΔΙΑΤΑΓΜΑ της 8/16 Ιουλ. 1948 (ΦΕΚ Α΄ 183) Περί αναπροσαρμογής τιμολογίου του από 18.4.1930 Π. Δ/τος περί εκτελέσεως του ΑΦΟΘ΄ Νόμου της 11.12.1887 περί καθαρισμού πλοίων εν τη Πλωτή Δεξαμενή. Έχοντες υπ’ όψιν τον Νόμ. ΑΦΟΘ΄ της 11.12.1887 «περί καθαρισμού πλοίων εν τη Πλωτή Δεξαμενή» (ΦΕΚ 336 Α΄), τα άρθρ. 1 και 82 του Νόμ. 6321/1934 «περί συνεργείων του κατά θάλασσαν Στρατού» (ΦΕΚ 355 Α΄ 1934), ως και το άρθρ. 16 παρ. 10 του Ν.Δ. 462/1947 «περί οργανώσεως του Β. Ναυτικού» (ΦΕΚ 244 Α΄/ 1947), μετά γνώμην του Α.Ν.Σ. και σύμφωνον του Συμβουλίου της Επικρατείας γνωμάτευσιν, προτάσει του Ημετέρου  επί των Ναυτικών Υπουργού, απεφασίσαμεν και διατάσσομεν: Άρθρον μόνον.-1.Αι εις το από 14.8.1930 Π. Δ/γμα «περί εκτελέσεως του ΑΦΟΘ΄ Νόμου περί καθαρισμού πλοίων εν τη Πλωτή Δεξαμενή» αναγραφόμεναι τιμαί των παντός είδους δικαιωμάτων των καταβαλλομένων προς χρήσιν της Πλωτής Δεξαμενής Β.Ν., δέον από της ισχύος του παρόντος να καταβάλλωνται υπό των προς τούτο υποχρέων εις το διακοσιαπλάσιον. 2.Καταργείται το από 27.2.1947 Β. Δ/μα «περί αναπροσαρμογής τιμολογίου του από 18.4.1930 Π. Δ/τος «περί εκτελέσεως του ΑΦΟΘ΄ Νόμου της 11.12.1887 περί καθαρισμού πλοίων εν τη Πλωτή Δεξαμενή» (ΦΕΚ 38 Α΄ 1947). 3.Εις τον αυτόν επί των Ναυτικών Υπουργόν ανατίθεμεν την δημοσίευσιν και εκτέλεσιν του παρόντος. 